RSVP, die afkorting vir die Frans “répondez s’il vous plaît” wat beteken “antwoord asseblief”, beteken juis dit: Dat jy moet bevestig of jy ŉ uitnodiging aanvaar of van die hand wys.
Mahlon is vanjaar in gr. 3 en vir die eerste keer op skool aangesien hy tot dusver tuisonderrig gekry het.
Niemand het vir die partytjie opgedaag nie. “Woorde kan nie die emosies beskryf wat ek gevoel het nie. Selfs my man en my pa van byna 70 was in trane. Ek het myself vinnig verskoon om in die badkamer te gaan huil, en daarna vriende en familie genooi om die dag te red. Ons het daardie dag alles in ons vermoë gedoen om dit die beste moontlike kinderpartytjie te maak.
Kristen het voortgegaan om ouers te smeek om wel te RSVP vir partytjies. Die gesin is intussen oorval met geskenke vir die negejarige.
Dit is verskriklik. ek sien dit so baie. Ek besit ‘n partytjie venue . En dis verskriklik as mense betaal vir sekere hoeveelheid kinders en hulle daag nie op nie. Dus ‘n groot venue so ‘n ppartytjie met min mense lyk altyd tragies en ek voel so sleg vir hul part. En selfs vir my eie kinders as dit met hul eie partytjie gebeur. Mense dink nie.
Enige persoon wat opgevoed is en goeie maniere het moet RSVP. Dit is so belangrik. Ek se altyd persone moet “confirm “…..Enige afsprakie moet jy bevestig en verskoning aanbied as jy dit nie kan bywoon nie. Ook betyds opdaag vir alles.
Dis sommer pleinweg slegte maniere om nie te RSVP nie, en net aan te neem die ander persoon gaan weet jy kom nie. Ons kla almal oor ongeskikte kinders, maar kan nou duidelik sien by wie hulle dit geleer het .. die ouers. So jammer oor jou kind se teleurstelling, kinders is so mal oor verjaardagpartytjies, so dit kon net die ouers se vooroordeel wees. Skaam julle, moenie dink dit gaan nooit met jou kind gebeur nie. Ek is baie bly oor die geskenke, hoop net ‘n klomp maatjies verras hom wel en kom kuier eendag ‘n bietjie by hom. Want geen ouer of grootouer, hoe lief ons ookal ons kinders het, kan opmaak vir dit wat hulle in hulle maatjies kry nie.